नई दिल्ली। पेट्रोल और डीजल के दामों में लगातार गिरावट से आम आदमी का मंगलवार भी मंगल हुआ है। मंगलवार को लगातार 13वें दिन भी तेल की कीमतों में कटौती हुई है। मंगलवार को दिल्‍ली में पेट्रोल के दाम 20 पैसे प्रति लीटर की कमी के साथ 80 रुपये प्रति लीटर के नीचे आ गए हैं। यहां पेट्रोल 79.55 रुपये प्रति लीटर हो गया है। वहीं डीजल के दामों में भी 7 पैसे प्रति लीटर की कमी दर्ज की गई है। इससे दिल्‍ली में मंगलवार को डीजल की कीमतें 73.78 रुपये प्रति लीटर हो गईं ।